Roland Lepik

Roland-Otomar Lepik (ka Ottomar; perenimi kuni 12. oktoobrini 1939 ametlikult Leppik<ref name="PR72">Tartu linna perekonnaregister, 72. köide, 1939–1949. Eesti Rahvusarhiiv, RA ERA.5130.4.477. Lk 490; (24. oktoober (vkj)/ 6. november 1910 Tallinn – 8. detsember 1942Päring Rahvastikuregistrist Tallinn) oli Saksa teise okupatsiooni ajal Eestis, Eesti Omavalitsuse Sisedirektooriumi Poliitilise Politsei inspektuuri juht 1941. aastal.

Ta õppis Hugo Treffneri Gümnaasiumis (lõpetas aastal 1928)Hugo Treffneri Gümnaasium, Vilistlased 1928 ja aastatel 1928–1935 Tartu ülikoolis õigusteadust, kuid ei lõpetanud ülikooli.

Alates 1937. aastast oli ta Isamaaliidu ametnik Tartus ja .

Pärast Nõukogude–Saksa sõja algust ning  Eesti okupeerimist Saksa vägede poolt asus Lepik tööle Tartu koonduslaagri eriosakonna ülemana ning määrati hiljem ka laagri ülemaks.Riho Västrik. "Tapmisega peab harjuma". Luup nr 6 (115), 20. märts 2000

Eesti Omavalitsuse poolt politseiasutuste loomisel määrati Lepik 1. septembrist 1941 Politsei ja Omakaitse Valitsuse Tallinn-Nõmme Prefektuuri Poliitilise Politsei juhiks.

27. septembril 1941 määrati ta Saksa Einsatzgruppe A juhi Martin Sandbergeri poolt Sisedirektooriumi Politsei ja Omakaitse Valitsuse (POV) Poliitilise Politsei Inspektuuri ning 28. oktoobrist 1941 määrati ta POV Poliitilise Politsei inspektoriks (juhatajaks).

Ta tagandati 9. detsembril 1941 Eesti Omavalitsuse sisedirektor Oskar Angeluse poolt ametialaste kuritegude tõttuPekka Erelt. "Isamaaliitlane, kellest sai timukas". Eesti Ekspress, 6. juuni 2002 ning vangistati. Tema tegevuse uurimiseks määrati endine advokaat Karl Grau, kes viis Lepiku süüdistusasjas läbi juurdluse. Kogutud materjalid edastas Sandberger Riiga, kuhu saadeti ka Lepik. Riias asunud Saksa julgeolekupolitsei juht olevat Lepiku mõistnud surma.Pekka Erelt. "Isamaaliitlane, kellest sai timukas". Eesti Ekspress, 6. juuni 2002 

Mäe järgi olevatki otsus viidud täide veebruaris-märtsis 1942 Riias.Hjalmar Mäe. Kuidas kõik teostus. Minu mälestusi. Tallinn 2005

Rahvastikuregistri järgi suri ta 8. detsembril 1942 Eesti alal. Sama kinnitab ka Tartu linna perekonnaregister j alisab surmakohana Tallinna. Tõenäoliselt hukati ta Keskvanglas.

Viited

Personalia
Pekka Erelt. "Isamaaliitlane, kellest sai timukas". Eesti Ekspress, 6. juuni 2002

Välislingid
 Album Academicum Universitatis Tartuensis 1918–1944

Kategooria:Eesti Omavalitsus
Kategooria:Hugo Treffneri Gümnaasiumi vilistlased
Kategooria:Korporatsioon Harjola liikmed
Kategooria:Sündinud 1910
Kategooria:Surnud 1942